b'\n_START_ARTICLE_\n5535 Annefrank\n_START_PARAGRAPH_\n5535 Annefrank je asteroid notranjega glavnega pasu, \xc4\x8dlan dru\xc5\xbeine Augusta. Leta 1942 ga je odkril Karl Wilhelm Reinmuth. Imenovan je po Ani Frank, nem\xc5\xa1ko-judovski pisateljici, ki je umrla v koncentracijskem tabori\xc5\xa1\xc4\x8du. Ime je bilo izbrano takoj po 2. svetovni vojni._NEWLINE_Leta 2002 je vesoljska sonda Stardust letela mimo Annefrank na oddaljenosti 3079 km. Slike prikazujejo asteroid, ki ima zunanje mere v izmeri 6,6 \xc3\x97 5,0 \xc3\x97 3,4 km, kar je dvakrat ve\xc4\x8d od prej\xc5\xa1njih domnevanj. Oblika je nepravilna, asteroid pa je posut z udarnimi kraterji. Odbojnost so izra\xc4\x8dunali iz fotografij in zna\xc5\xa1a 0,24.'